# Björn Landström

### Wikipedia

Björn Landström (s. 21. huhtikuuta 1917 Kuopio – k. 7. tammikuuta 2002, Helsinki) on suomalainen taiteilija, kirjailija, graafikko, kuvittaja, teatterimies ja tutkija.

## [muokkaa] Elämä ja ura

Björn Landströmin vanhemmat olivat rakennusinsinööri Arthur Landström ja Ester Landström o.s. Åberg. Pian pojan syntymän jälkeen perhe muutti Kuopiosta Helsinkiin. Arkkitehdin urasta haaveillut isä toivoi pojastaan arkkitehtiä, mutta Landström opiskeli mainospiirtäjäksi Tukholmassa Reklamkonstskolanissa 1930-luvun lopulla. Koulussa hän tutustui myös tulevaan vaimoonsa Else Grönrosiin. Hän aloitti taidemaalarina 1941 ja kirjailijana 1942.

Landströmillä oli taidenäyttely Strindbergin taidesalongissa Helsingissä 1943 ja myöhemmin näyttelyjä eri maissa. Landström tarjosi kirjoittamaansa näytelmää Vem är du? Ingmar Bergmanille, joka kehotti häntä ottamaan yhteyttä Dramatikers Studioon. Siellä se esitettiin, tosin ilman suurempaa menestystä.

Mainos-Taucherin palvelukseen hän meni 1949. Hän oli perustamassa Mainosgraafikot-yhdistystä, ja sen koulussa hän opetti 1953 alkaen.

Landström muutti Ruotsiin 1959, mutta palasi Suomeen 1970-luvun alussa. Hän suunnitteli kirjankansia ensin WSOY:lle ja myöhemmin Otavalle. Muun muassa Tuntemattoman sotilaan kannen ensimmäinen versio oli Landströmin mutta sitä pidettiin liian perinteisenä ja se hylättiin.

Landström teki myös lavastuksia ja ohjauksia teatteriin. Hänen meriaiheiset kirjansa sekä laivojen historiaa ja löytöretkiä käsittelevät teoksensa ovat alan kansainvälisiä klassikoita. Hänen teoksiaan on käännetty monille kielille. Landström omisti ja suunnitteli useita purjealuksia. Teos Laiva on käännetty 13 kielelle. Landström lahjoitti uransa aika kokoamansa arvokkaan kirjaston Åbo Akademille. Graafiset muotoilijat r.y. perusti 1986 Björn Landström -palkinnon.

## [muokkaa] Teoksia

- Ågatan 8, 1942, romaani
- Justnuet 1946, runoja, salanimellä Karl-Stefan Stenman
- Regina och Gullkronan, 1951
- Skeppet i flaskan, 1952 kertomus
- Havet utan ände, 1953, suom. Ääretön meri, 1954 romaani
- Vägen till Vinland, 1954 suom. Viinimaan matka, 1955, romaani
- En liten bok om vackra båtar, 1955, Pieni kirja kauniista veneistä, 1955
- Sininen tie, kymmenen kertomusta siitä, miten ihminen sinisiä meriteitä käyttäen löysi maan, 1958 kertomus
- Skeppet, 1961. suom. Laiva : katsaus laivan historiaan alkukantaisesta lautasta atomikäyttöiseen sukellusveneeseen, 1961, engl. Ship: Illustrated History, tutkimus
- Vägen till Indien, 1964, suom. Tie Intiaan, tutkimus
- Columbus, historien om amiralen över Oceanen, 1966 suom. Kolumbus, 1966, tutkimus
- Reseskildring : rapport från en resa till världens ändar september 1967 - april 1968, 1968 matkakirja
- Seglande skepp, från papyrusbåtar till fullriggare, 1969, suom. Purjelaiva, papyrusveneestä täystakiloituun, tutkimus
- Egyptiska skepp 4000–600 f.Kr., 1970, suom. Faraon laivat, 1973, engl. Ships of the Pharaohs; 4000 Years of Egyptian Shipbuilding
- Egyptiska skepp 4000–600 f. Kr., 1970 Faraon laivat
- Regalskeppet Vasa från början till slut, 1980, engl. The Royal Warship Vasa, 1988
- Kalevala, 1985
- Självporträtt, 1987, Omakuva, 1987, muistelmat

## [muokkaa] Palkintoja

- Pro Finlandia -mitali
- Albert Gebhard -mitali
- Rudolf Koivu -palkinto
- Mikael Agricola -palkinto
- Henrik Steffens -palkinto.
- Cap Horn Associationin kunniajäsen
- Uppsalan yliopiston kunniatohtori

## [muokkaa] Lähteitä

- http://www.kirjasto.sci.fi/lands.htm

## [muokkaa] Aiheesta muualla

- http://axelnelson.com/skepp/bjorn.htm
- Svenska Litteratursällskapet i Finland

Haettu osoitteesta http://fi.wikipedia.org../../../b/j/%C3%B6/Bj%C3%B6rn_Landstr%C3%B6m_a6e6.html

Luokat: Suomalaiset kirjailijat | Kuvittajat

##### Views

- Artikkeli
- Keskustelu
- Nykyinen versio

##### Etsi